Република Србија

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Број: 166/1-01

7. 7. 2025.

**СВИМ ЧЛАНОВИМА НАСТАВНО-НАУЧНОГ ВЕЋА ФАКУЛТЕТА**

На основу члана 65. став 4. Закона о високом образовању заказујем **XVII** седницу НАСТАВНО-НАУЧНОГ ВЕЋА Филозофског факултета у Нишу, **у академској 2024/2025. години,** за петак, 11. јули 2025. године, са почетком у **8 00** сати.

Потребан материјал за седницу налази се на интернет презентацији Факултета, гласање ће бити организовано **путем линка** који ће вам бити послат на имејл адресу.

За **XVII** седницу Наставно-научног већа Факултета предлажем следећи

**Д Н Е В Н И Р Е Д**

1. Разматрање и усвајање извода из записника са XIV седнице ННВ одржане 11. 6. 2025. године, XV (електронске) седнице ННВ одржане 13. 6. 2025. године и XVI (електронске) седнице ННВ одржане 26. 6. 2025. године
2. Доношење одлуке о усвајању Програма научноистраживачког рада Филозофског факултета у Нишу за период од 2025. године до 2029. године
3. Доношење одлуке о усвајању Програма развоја научноистраживачког подмлатка за период од 2025. године до 2029. године
4. Доношење одлуке о образовању комисије за oцену и одбрану урађене докторске дисертације
5. Доношење одлукe о прихватању извештаја комисије за оцену научне заснованости предложене теме докторске дисертације, именовању ментора и достављању Универзитету на сагласност
6. Доношење предлога одлуке о промени ментора за израду докторске дисертације
7. Доношење одлуке о образовању комисије за оцену научне заснованости предложене теме докторске дисертацијe
8. Доношење одлукe о прихватању позитивних рецензија
9. Доношење одлуке о одређивању рецензената за приспеле рукописе
10. Разматрање и усвајање Правилника о уџбеницима и монографијама Филозофског факултета у Нишу
11. Разматрање и усвајање Правилника о отвореној науци и репозиторијуму Филозофског факултета у Нишу
12. Доношење одлуке о образовању комисије за избор у звање истраживач-сарадник
13. Доношење одлуке о давању сагласности за продужење трајања звања истраживачу-сараднику запосленом на другој високошколској установи
14. Доношење одлукe о давању сагласности за ангажовање наставника за рад на другoj високошколскoj установи
15. Разматрање и усвајање извештаја наставника о учешћу на научним скуповима, конференцијама
16. Разматрање захтева већа департмана, наставника, сарадника и студената и доношење одговарајућих одлука

Потребан материјал за седницу налази се на интернет презентацији Факултета.

Гласање је ОБАВЕЗНО за све чланове ННВ Филозофског факултета у Нишу. У случају спречености да учествујете у гласању у обавези сте да то благовремено најавите и оправдате Служби за oпште и правне послове.

**ПРЕДСЕДНИК ВЕЋА**

Проф. др Наталија Јовановић

**О б р а з л о ж е њ е**

Дневног реда за XVII електронску седницу Наставно-научног већа Факултета, заказануза петак, 11. јули 2025. године, са почетком у **8 00** сати.

**Т а ч к а 1.**

Потребно је да чланови Наставно-научног већа размотре изводе из записника са XIV седнице ННВ одржане 11. 6. 2025. године, XV (електронске) седнице ННВ одржане 13. 6. 2025. године и XVI (електронске) седнице ННВ одржане 26. 6. 2025. године.

**Т а ч к а 2.**

Потребно је да Наставно-научно веће Факултета донесе одлуку о усвајању Програма научноистраживачког рада Филозофског факултета у Нишу за период од 2025. године до 2029. године, са допунама које обухватају: теме и правце истраживања и детаљне податке о менторском раду наставника. [link](Korigovani%20Program%20naucnoistrazivackog%20rada%202025-2029.pdf)

**Т а ч к а 3.**

Потребно је да Наставно-научно веће Факултета донесе одлуку о усвајању Програма развоја научноистраживачког подмлатка за период од 2025. године до 2029. године са допунама које обухватају: податке о актуелном подмлатку, са подацима о статусу њихових студија, менторима, плану за наредни период, научноистраживачким пројектима и објављеним резултатима. [link](Kompletan%20Program%20razvoja%20naucnoistrazivackog%20podmlatka%202025-2029.pdf)

**Т а ч к а 4.**

Mср Милан Виденовић, студент Докторских академских студија историје, предаo је Факултету у одређеном броју примерака урађену докторску дисертацију под насловом: под насловом: *Италија и Србија у Првом светском рату 1915-1918.*

Веће Департмана за историју, на седници одржаној 2. јула 2025. године, предложило је Комисију за оцену и одбрану урађене докторске дисертације, у саставу:

1. Др Милош Ковић, редовни професор Филозофског факултета Универзитета у Београду, ужа научна област: Општа историја новог века, председник;
2. Др Војислав Г. Павловић, научни саветник Балканолошког института САНУ, ужа научна област: Историја, ангажован на Филозофском факултету у Нишу, ментор;
3. Др Ђорђе Ђурић, редовни професор Филозофског факултета Универзитета у Новом Саду, ужа научна област: Историја модерног доба;
4. Др Лућано Монзали, редовни професор Универзитета у Барију, ужа научна област: Историја међународних односа.

Потребно је да ННВ донесе предлог одлуке који би се потом доставио Универзитету у Нишу на даље разматрање и усвајање.

**Т а ч к а 5.**

**I** Већe Департмана за англистику разматрало је и прихватило извештај Комисије за оцену научне заснованости предложене теме докторске дисертације мср Ање Петровић, студенткиње Докторских академских студија страних филологија, под насловом: *Наслеђе модернизма у поезији Филипа Ларкина и Шејмуса Хинија / Modernist Heritage in the Poetry of Philip Larkin and Seamus Heaney.*

На основу изложеног, потребно је да ННВ Факултета донесе одлуку о прихватању наведеног извештаја, као и предлог одлуке о именовању др Наташе Тучев, ванредног професора, за ментора, као наставника из уже научне области из које се докторска дисертација припрема.

Одлука и предлог одлуке би се потом доставили Универзитету у Нишу, ради давања сагласности.

**Т а ч к а 6.**

На предлог Већа департмана за француски језик и књижевност, потребно је да ННВ, донесе предлог одлуке да се за ментора за израду докторске дисертације кандидата мср Софије Филиповић, студента Докторских академских студија страних филологија, именује проф. др Јелена Јаћовић, *уместо* проф. др Селене Станковић:

Члан 1. одлуке број 289/1-5-2-01, од 15. новембра 2023. године, мења се и гласи:

Др Јелена Јаћовић, доцент Филозофског факултета Универзитета у Нишу, ***именује се*** за ментора за израду докторске дисертације кандидата мср Софије Филиповић, студенткиње Докторских академских студија филологије, под насловом: *Француски језик за академске намене“ прилагођен србофоним студентима на почетном нивоу – изазови и перспективе.*

Предлог одлуке би се потом доставио Универзитету у Нишу ради даљег разматрања и усвајања.

**Т а ч к а 7.**

**I** Веће Департмана за историју доставило је мишљење о испуњености услова за пријаву теме докторске дисертације и предложило образовање Комисије за оцену научне заснованости предложене теме докторске дисертације мср Војина Ранђеловића, студента Докторских академских студија историје, под насловом: *Црквено - просветне и културне прилике Срба у Јужном Поморављу и Понишављу од 1830. до 1875. године,* у саставу:

1. Др Славиша Недељковић, редовни професор Филозофског факултета Универзитета у Нишу, ужа научна област: Историја, председник;
2. Др Мирослав Пешић, ванредни професор Филозофског факултета Универзитета у Нишу, ужа научна област: Историја;
3. Др Радомир Поповић, научни саветник Историјског института у Београду, ужа научна област: Историја Србије и српског народа у 19. веку.

Потребно је да ННВ донесе предлог одлуке који би се потом доставио Универзитету у Нишу на даље разматрање и усвајање.

**Т а ч к а 8.**

**I** Др Драгана Павловић, редовни професор Филозофског факултета Универзитета у Нишу, др Јелена Клеут, ванредни професор Филозофског факултета Универзитета у Новом Саду и др Мирза Махмутовић, ванредни професор Филозофског факултета Универзитета у Тузли (Босна и Херцеговина) написали су и доставили Факултету позитивне рецeнзије за монографију под насловом: *Медијска писменост у дигиталном добу*, аутора проф. др Марије Вујовић и доц. др Душана Алексића.

Потребно је да ННВ донесе одлуку о прихватању позитивних рецензија.

**II** Др Марина Јањић, редовни професор Филозофског факултета Универзитета у Нишу, др Николета Момчиловић, доцент Филозофског факултета Универзитета у Нишу и доц. др Милан Јовановић, доцент Филозофског факултета Универзитета у Нишу написали су и доставили Факултету позитивне рецeнзије за зборник методичких припрема *Методички узлети 6.*

Потребно је да ННВ донесе одлуку о прихватању позитивних рецензија.

**Т а ч к а 9.**

На предлог Већа Центра за стране језике потребно је да Наставно-научно веће донесе одлуку о именовању проф. др Владе Станковића, редовног професора Филозофског факултета Универзитета у Београду, проф. др Бранка Горгиева, редовног професора Филозофског факултета Универзитета у Нишу и др Мирјане Бојанић Ћирковић, ванредног професора Филозофског факултета Универзитета у Нишу за рецензенте зборника *ЗВУЦИ И БОЈЕ МЕДИТЕРАНА – ГРЧКА И КИПАР КРОЗ ОЧИ ДУШУ МЛАДИХ,* чији је уредник др Тамара Костић Пахноглу, ванредни професор.

**Т а ч к а 10.**

Потребно је да Наставно-научно веће размотри и усвоји Правилник о уџбеницима и монографијама Филозофског факултета у Нишу.

**Т а ч к а 11.**

Потребно је да Наставно-научно веће размотри и усвоји Правилник о отвореној науци и репозиторијуму Филозофског факултета у Нишу. [link](Pravilnik%20o%20otvorenoj%20nauci%20i%20repozitorijumu)

**Т а ч к а 12.**

**I** На предлог Већа Департмана за педагогију, потребно је да Наставно-научно веће донесе одлуку о образовању комисије за избор мср Драгане Димитријевић Пејчић, истраживача-приправника у звање *истраживач-сарадник* за ужу научну област: Педагогија, у саставу:

1. Др Марина Матејевић, редовни професор Филозофског факултета Универзитета у Нишу, ужа научна област: Педагогија;
2. Др Јелена Петровић, ванредни професор Филозофског факултета Универзитета у Нишу, ужа научна област: Педагогија и
3. Др Јована Милутиновић, редовни професор Филозофског факултета Универзитета у Новом Саду, ужа научна област: Педагогија.

**Т а ч к а 13.**

На основу члана 101. Закона о науци и истраживањима, члана 87. Стаута Филозофског факултета у Нишу и захтева Јована Буковала, истраживача-сарадника, потребно је да Наставно-научно веће донесе одлуку о продужењу трајања звања *истраживач-сарадник*.

Одлуком Наставно-научног већа Филозофског факултета у Нишу број 43/1-19-2-01 од 7. 2. 2025. године Јован Буковала је изабран у истраживачко звање истраживач-сарадник на период од четири године, без права на реизбор. Именовани се најпре обратио Наставно-научном већу Филозофског факултета у Београду, на коме је запослен, а које је препознало захтев за наведено продужење звања као последицу обуставе наставе и објективних препрека у редовном извршавању обавеза на докторским студијама и у испуњавању редовних радних задатака, с тим што није надлежно да донесе одлуку о продужењу трајања звања с обзиром да је процедура избора спроведена на Филозофском факултету у Нишу.

У складу са наведеним потребно је да Наставно-научно веће Филозофског факултета у Нишу донесе одлуку о продужењу звања Јовану Буковали, у трајању од 6 месеци (с обзиром да је блокада Филозофског факултета трајала од 6. 12. 2025. године до 28. 5. 2025. године).

**Т а ч к а 14.**

На основу члана 90. Закона о високом образовању (*Сл. гласник РС, бр. 88/2017. и 27/2018 – др. закон, 73/2018, 67/2019, 6/2020 - др. закони, 11/2021 - аутентично тумачење, 67/2021, 67/2021 - др. закон, 76/2023. и 19/2025),* Правилника о условима и поступку давања сагласности за ангажовање наставника и сарадника у другој високошколској установи и код других послодаваца („Гласник Универзитета у Нишу“, број 7/2018) и члана 128. Статута Филозофског факултета, потребно је да ННВ Факултета донесе одлуку о давању сагласности за ангажовање:

1. Др Јелени Максимовић, редовном професору, за извођење наставе и испита из предмета: *Методологија са основама статистике* (2 часа предавања, 1 час вежби и 1 час студијског истраживчког рада) у пролећном семестру, на студијском програму Мастер академских студија Лидерство у образовању на Факултету педагошких наука у Јагодини Универзитета у Крагујевцу, у школској 2025/2026. години
2. Др Јелени Петковић, ванредном професору за извођење наставе из предмета *Социологија села и пољопривреде* (2+1)у јесењем семестру, на основним академским студијама Пољопривредног факултета у Крушевцу Универзитета у Нишу, у школској 2025/2026. години;
3. Др Љиљане Јанковић, ванредног професора, за извођење наставе и испита из предмета: *Енглески језик - основни курс,* II семестар, СПГ, И, (1+3), *Енглески језик - језик струке I*, II семестар, СПГ, И (1+1), *Енглески језик - основни курс,* II семестар, УПГ, И, (1+1), *Енглески језик - језик струке I*, II семестар, УПГ, И, (1+1), *Страни језик (енглески)* II семестар, ИАС архитектуре, И, 19 студената (I група) (2+1), у пролећном семестру школске 2024/2025. години, на основним и интегрисаним академским студијама Студијског програма Грађевинарство, Студијског програма Управљање пројектима и Студијског програма Архитектура Грађевинско-архитектонског факултетa Универзитета у Нишу.

**Т а ч к а 15.**

Потребно је да ННВ усвоји извештајe:

* Проф. др Снежане Милосављевић Милић са учешћа на међународној научној конференцији „VI International Conference GranaSlavic 2025;
* Проф. др Ивана Јовановића о боравку на Универзитету Коимбра (Португалија);
* Проф. др Тање Цветковић о учешћу на конференцији „New York, New Perspecitves, and The Great Gatsby“ на Универзитету у Њујорку;
* Доц. др Иване Педовић и Николе Ћировића, асистента, о боравку у Science and Research Centre Koper у Копру, Словенија;
* Милоша Стојадиновића, истраживача-сарадника, о боравку на Институту за психологију Јагелонског универзитета у Кракову, Пољска.

**Т а ч к а 16.**

Потребно је да чланови Наставно-научног већа размотре захтеве већа департмана, наставника, сарадника и студената и донесу одговарајуће одлуке.