# ПРИЛОГ 2 – УПУТСТВО ЗА ДОСТАВЉАЊЕ МЕТАПОДАТАКА

Ово упутство намењено је истраживачима Филозофског факултета у Нишу и садржи преглед обавезних метаподатака према типу научних резултата који се депонују у институционални репозиторијум, као и објашњење шта се депонује.

Истраживачи су дужни да све своје научне резултате пројеката и програма финансираних у потпуности или делимично из буџета Републике Србије редовно шаљу Библиотеци Филозофског факултета на адресу [repozitorijum@filfak.ni.ac.rs](mailto:repozitorijum@filfak.ni.ac.rs) ради депоновања у институционални репозиторијум [Phaidra](https://phaidrani.ni.ac.rs/detail/o:2235#?q=radovi%20istra%C5%BEiva%C4%8Da%20filozofskog%20fakulteta&page=1&pagesize=10&fq=faculty_fif).

Радови депоновани у репозиторијум преузимаће се аутоматски у еНауку.

**Сви научни резултати депонују се у пуном тексту и у отвореном приступу** у складу са Правилником о отвореној науци и репозиторијуму Филозофског факултета у Нишу, [Платформом за отворену науку 2.0](https://nitra.gov.rs/images/nauka/TONuS-Platforma_2.0-Final.pdf) од 25.12.2024. и заштитом ауторских права.

Препоручује се депоновање оригиналног PDF документа насталог током припреме за објављивање. Ако оригинални PDF није доступан, публикација може бити скенирана. Записи који садрже само прелиминарне стране, исечке, снимке лошег квалитета неће бити прихваћени.

Уколико неки од обавезних метаподатака не постоји у самом PDF документу, потребно га је посебно навести у захтеву за депоновање.

**Ако је истраживач изоставио било који обавезан метаподатак и/или није депоновао пуни текст, администратор репозиторијума не може да одобри унос док се не доставе сви подаци који недостају.**

## Монографије и уџбеници

**Који се обавезни метаподаци достављају?**

Приликом депоновања (PDF) документа монографије или уџбеника, проверити да ли он садржи метаподатке из табеле испод и доставити недостајуће податке.

|  |  |
| --- | --- |
| Наслов публикације (монографије/уџбеника) |  |
| Година издавања |  |
| Аутори (и коаутори) |  |
| Тип публикације |  |
| Идентификатори: DOI књиге, ISBN монографије, ISSN (ако је монографија део монографске серије која има ISSN) |  |
| Издавач |  |
| Пројекат, податак о финансирању (ако постоји) |  |
| Лиценца |  |

**Шта се депонује?**

Комплетна монографија (PDF), у отвореном приступу, ако може, а ако не може, приступ пуном тексту биће закључан у самом репозиторијуму.

Истраживачи су **обавезни** да назначе лиценцу под којом се рад депонује:

* Ако публикација није у отвореном приступу, аутори морају да назначе администраторима репозиторијума да су „сва права задржана“.
* Creative Commons лиценце се примењују на садржаје у отвореном приступу.

## Поглавље у монографији или рад у тематском зборнику

**Који се обавезни метаподаци достављају?**

|  |  |
| --- | --- |
| Наслов поглавља / чланка |  |
| Година издавања |  |
| Аутори (и коаутори) |  |
| Идентификатори: DOI поглавља или чланка у зборнику (**не** DOI књиге!), ISBN монографије или зборника, ISSN (ако је монографија део монографске серије која има ISSN) |  |
| Наслов изворне публикације |  |
| Издавач |  |
| Почетна и последња страница |  |
| Пројекат, податак о финансирању (ако постоји) |  |
| Лиценца |  |

**Шта се депонује?**

PDF документ који садржи цело поглавље / чланак у тематском зборнику и **прелиминарне стране** (насловна страна (не корице), импресум, страна на којој се налази CIP).

## Лексикографска / енциклопедијска јединица

**Који се обавезни метаподаци достављају?**

|  |  |
| --- | --- |
| Наслов поглавља / чланка |  |
| Година издавања |  |
| Аутори (и коаутори) |  |
| Идентификатори: DOI ако има, ISBN енциклопедије или лексикона |  |
| Наслов изворне публикације |  |
| Издавач |  |
| Почетна и последња страница |  |
| Пројекат, податак о финансирању (ако постоји) |  |
| Лиценца |  |

**Шта се депонује?**

PDF документ који садржи једну или више лексикографских јединица (један табак) и прелиминарне стране (насловна страна, импресум, страна на којој се налази CIP).

## Научни чланак / научна критика и полемика / приказ

**Који се обавезни метаподаци достављају?**

|  |  |
| --- | --- |
| Наслов чланка |  |
| Година издавања |  |
| Аутори (и коаутори) |  |
| Идентификатори: DOI, ISSN |  |
| Наслов часописа |  |
| Волумен и број часописа |  |
| Издавач |  |
| Почетна и последња страница |  |
| Пројекат, податак о финансирању (ако постоји) |  |
| Лиценца |  |

**Шта се депонује?**

Комплетан чланак или рецензирани рукопис чланка (уз ембарго период, ако је потребно) у PDF формату у ком су доступни сви библиографски метаподаци, **а нарочито DOI**. Preprint или верзија рукописа која није прошла рецензију не смеју бити обележени као рецензирани рукопис или објављена верзија чланка.

У репозиторујум се не депонују само апстракти или одломци чланка.

Ако се у заглављу почетне стране чланка или на неком другом адекватном месту не виде наслов часописа, DOI ознака и пагинација, приликом депоновања у репозиторијум треба додати комплетне библиографске податке (имена аутора, наслов чланка, наслов часопиа, пагинацију и DOI) на посебној страни на почетку или крају чланка. Исто то треба урадити за рецензирани рукопис ([пример](https://dais.sanu.ac.rs/bitstream/handle/123456789/4924/JECS-D-17-00963R1.pdf?sequence=1&isAllowed=y)).

## Саопштење са конференције објављено у зборнику радова/апстраката

**Који се обавезни метаподаци достављају?**

|  |  |
| --- | --- |
| Наслов саопштења |  |
| Година издавања |  |
| Аутори (и коаутори) |  |
| Идентификатори: DOI саопштења (не DOI зборника), ISBN зборника, ISSN (ако је зборник део монографске серије која има ISSN) |  |
| Наслов зборника са местом и датумом одржавања конференције |  |
| Издавач |  |
| Почетна и последња страница |  |
| Пројекат, податак о финансирању (ако постоји) |  |
| Лиценца |  |

**Шта се депонује?**

PDF који се депонује у репозиторијум мора да садржи пуни текст саопштења, насловну страну и импресум, списак чланова научног одбора и страну на којој се налази CIP. У репозиторијум се депонује појединачно саопштење, а не цео зборник.

Ако из било којих разлога није могуће укључити прелиминарне стране и импресум, датотека треба да има насловну страну на којој су наведени потпуни библиографски подаци ([пример](https://dais.sanu.ac.rs/handle/123456789/12290)).

## Саопштење са конференције објављено у часопису (редовној или специјалној свесци)

**Који се обавезни метаподаци достављају?**

|  |  |
| --- | --- |
| Наслов саопштења |  |
| Година издавања |  |
| Аутори (и коаутори) |  |
| Идентификатори: DOI саопштења, ISSN |  |
| Пуни назив часописа, назив конференције |  |
| Волумен, број |  |
| Издавач |  |
| Почетна и последња страница |  |
| Пројекат, податак о финансирању (ако постоји) |  |
| Лиценца |  |

**Шта се депонује?**

Ако је саопштење објављено у часопису, PDF који се депонује у репозиторијум мора да садржи пуни текст саопштења и стране на којој се види о којој конференцији се ради, и у ком часопису је саопштење објављено.

## Саопштење са конференције објављено на веб-сајту

**Који се обавезни метаподаци достављају?**

|  |  |
| --- | --- |
| Наслов саопштења |  |
| Година одржавања конференције |  |
| Аутори (и коаутори) |  |
| Идентификатори: DOI, URI |  |
| Пуни назив конференције са местом и датумом одржавања |  |
| Организатор конференције |  |
| Пројекат, податак о финансирању (ако постоји) |  |
| Лиценца |  |

**Шта се депонује?**

Ако је саопштење објављено на веб-сајту конференције, PDF који се депонује у репозиторијум мора да садржи пуни текст саопштења (страна са веб-сајта снимљена као PDF), а ако се на тој страни не ви подаци о конференцији, треба снимити и почетну страну веб-сајта конференције и додати у PDF ([пример](https://dais.sanu.ac.rs/bitstream/handle/123456789/13626/Gusevac-Stojanovic_ECNP-2022.pdf?sequence=1&isAllowed=y)).

У том случају у репозиторијуму треба навести URL адресу на којој се налази веб-сајт конференције, а препоручује се и да страницу на којој се налази саопштење сачувате у Интернет архиви, [према следећем упутству](https://help.archive.org/help/save-pages-in-the-wayback-machine/).

Poster, PowerPoint презентација или програм конференције без саопштења објављеног у изводу или целини не признају се као резултат. У репозиторијум се могу депоновати постери и презентације, али их треба депоновати у посебне колекције, а не у ону из које се преузимају подаци за еНауку.

Не препоручује се депоновање позивних писама (обично додатих на крај документа који садржи саопштење) у репозиторијум због заштите података о личности. Ако је потребно, могу се доставити кроз административни део еНауке.